Nasè' biryani

Nasè' biryani (Nasta'liq: بریانی; Hindi: बिरयानी; Arab: برياني) otabâ biriani, briyani, otabâ beriani iyâ arèya sajiyân aropa nasè' (biasana ḍâri bherres basmati) sè èmassa' bhâreng plappa lajhu ètambâi sayuran, otabâ dhâghing (ajâm, embè', jhuko', odâng, otabâ sapè). Kakanan rèya asalla ḍâri Ana' Benua India (India bân Pakistan). È polo Melaju, sajiyân ghânika èsebhut sareng tambâ'ân oca' nasè' (nasè' biryani, nasè' briyani, nasè' briani, otabâ nasè' beriani). Nyama sajiyân rèya ("Biryani") asalla ḍâri bhâsa Persia, beryā(n) (بریان) sè artèèpon ghuring otabâ pangghâng. Neng jhâman lambâ', bherres èghuring è ḍâlem minynya' samin sabellum ètowap è ḍâlem aèng sareng plappa sampè' satengnga massa'.

 Asal-osolla 
Oca' biryani asalla ḍâri bhâsa Pèrsia "brishtah" (برشتہ) sè artèna bhâbâng ghuring, sabâb sajiyân kasebbhut èkaghâbây bi' plappa nasè' so bhâbâng ghuring bân dhâghing, salaèn plappa laènna. Lambâ', bhâsa Pèrsia èghunaaghi kaangghuy bhâsa resmi è mandimman kennengan è India abad pertengaan sareng pansaponapan dinasti Islam. Bâḍâ sèttong tèori sè anyataaghi jhâ' oca' biryani asalla ḍâri oca' birinj (), sè artèna nasè'. Tèori laèn sè anyataaghi jhâ' biryani asalla ḍâri oca' biryan otabâ beriyan (), sè artèna "aghuring" otabâ "amangghâng".

Sombher